
AVIZ

asupra propunerii legislative privind organizarea şi funcţionarea cooperaţiei
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind organizarea şi funcţionarea cooperaţiei, trimisă comisiei cu adresa nr.527 din 3 februarie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 12 februarie 2003.

În urma dezbaterilor, membrii comisiei au hotărât cu unanimitate de voturi avizarea favorabilă a propunerii legislative, cu următoarele amendamente:
	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articolul 97, litera b)
Art.97. – Uniunile naţionale au următoarele atribuţii principale:
…………………………………..

b) exercită controlul, îndrumarea şi supravegherea uniunilor teritoriale asociate, ale societăţilor cooperative din cadrul acestor uniuni precum şi consorţiilor şi corporaţiilor cooperative membre;

…………………………………..


	Se propune reformularea textului lit.b) a art.97 după cum urmează:

“b) îndrumă şi coordonează uniunile teritoriale asociate,  societăţile cooperative din cadrul acestor uniuni, precum şi consorţiile şi corporaţiile cooperative membre;”
Autor: deputat Gheorghe Barbu
	Pentru descentralizarea sistemului de cooperaţie

	
	
	
	

	2
	Art.124. – Patrimoniul cooperatist, proprietate a organizaţiilor cooperatiste, care a fost trecut, fără plată, în proprietatea statutului în temeiul Hotărârilor Consiliului de Miniştri nr.895/1959, nr.1594/1959, nr.1893/1960 şi nr.164/1962 va fi restituit în natură sau prin acordarea de despăgubiri. Sumele obţinute ca despăgubiri se vor utiliza pentru constituirea instituţiilor financiare cooperatiste.
	Se propune reformularea textului după cum urmează:

„Art.124. – Patrimoniul cooperatist, proprietate a organizaţiilor cooperatiste, care a fost trecut, fără plată, în proprietatea statutului în temeiul Hotărârilor Consiliului de Miniştri nr.895/1959, nr.1594/1959, nr.1893/1960 şi nr.164/1962 va fi restituit în natură sau prin acordarea de despăgubiri, în conformitate cu prevederile Legii nr.10/2001. Sumele obţinute ca despăgubiri se vor utiliza pentru constituirea instituţiilor financiare cooperatiste.”
Autor: deputat Gheorghe Barbu
	Pentru respectarea legislaţiei în vigoare.

